Стоянка Мутафова с врачка в болницата  
Стоянка Мутафова е в ужас. Великата актриса успя да спаси сърцето си и да се закрепи, но, за нещастие, я тръшна грип. Рекордьорката на „Гинес” не може да се избави от болничното легло и ще бъде прикована за него още няколко дни, след като се наложило да мине на системи и антибиотици. Мутафова и дъщеря й Муки били в истинска паника, че черна прокоба тегне над тях и са решили спешно да се консултират с врачка, която да им каже имат ли направена магия. Тяхна близка ги посъветвала да извикат прочута екстрасенска и лечителка, която вече се срещнала с актрисата в болницата. Двете актриси били убедени, че имат магия и стигнали до този извод след редицата нещастия, които ги сполетяха. „Стояна е сигурна, че над нея тегне прокоба. Не е нормално на един толкова добър човек, винаги позитивен да му се случват все лоши неща, и то в такъв кратък период от време. Муки също мисли, че трябва да извикат врачка, за да ги избави по някакъв начин от злощастията, които им се случват”, споделят близки до Мутафова. Преди години великата актриса едва не загуби крака си, след като падна от ескалатор в столичен мол. Състоянието й тогава беше много лошо, а болежката в крайника и до днес се обажда и не дава мира на енергичната Стоянка. „Ескалаторът ме подбра. Започна да ме върти. И си викам: „Ааа, от тук жива няма да изляза”, разказва преживяванията си Стоянка. „Едната ми ръка някак си извъртяна на не знам си колко пъти, другата - не знам къде, главата ми - да не говорим”, сподели тогава актрисата. Малко след инцидента Мутафова споделила притеснението пред най-близките си, че като че ли някой просто я бутнал нарочно. „Каза ми, че усетила нещо, все едно я блъскат, и паднала”, допълват близки. Според актрисата съвсем възможно е някоя нейна колежка, която завижда на успеха й вече толкова години, да е й е направила магия и затова нещастията да не я оставят на мира. Няколко месеца по-рано пък лошият късмет отново я застигна и Стоянка падна тежко в градината си в Драгалевци, където счупи лявата си китка. „Подхлъзнах се на тревата, докато събирах прането, защото се зададе буря. Първоначално не му обърнах внимание, макар че много ме заболя. После нещата станаха сериозни“, разказа великата актриса. На сутринта дъщеря й Муки я закарала в „Пирогов”, където лекарите установили, че ръката й е счупена. Няколко дни по-късно Стоянка излязла да играе със счупена китка на сцената. Преди няколко месеца пък, докато беше на участие в чужбина, домът на Стоянка и Муки беше обран. Нагли крадци задигнаха всички пари и скъпоценности на двете актриси, като ги оставиха без бижутата им и други ценни вещи. Разследващи и до днес не са открили виновниците за наглата кражба, но се смята, че това може да е работа на техни близки, които знаят кога отсъстват. „Това е работа на лоши хора. Аз съм възрастна жена, цял живот съм работила за това, което имам днес, и да влезе някой просто ей така”, вайкаше се тогава госпожа „Стихийно бедствие”. Преди години Баба Гицка пък сподели в свое интервю, че е ходила при Баба Ванга, но пророчицата нищо не й познала. Затова днес Стоянка се надява чрез друга врачка да намери отговори за своите нещастия и ако има направена магия, да бъде избавена.